text: [{"text_idx": "#000000", "text": "Blivu nummar 19 i\u0301 HM"}, {"text_idx": "#000001", "text": "F\u00f8roysku U18-kvinnunar vunnu seinasta dystin i\u0301 HM, sum var mo\u0301ti Slovenia. F\u00f8royar enda\u00f0u harvi\u00f0 nummar 19 av 32 li\u00f0um. Dysturin enda\u00f0i 31-28, eftir 16-12 til okkara i\u0301 ha\u0301lvleikinum."}, {"text_idx": "#000002", "text": "F\u00f8royar fingu eina go\u0301\u00f0a byrjan uppa\u0301 dystin. Silja Arngri\u0301msdo\u0301ttir Mu\u0308ller sto\u0301\u00f0 v\u00e6l i\u0301 f\u00f8royska ma\u0301linum og komu okkara fram um 3-0. Fleiri tekniskar villur n\u00e6stu l\u00f8tuna loyvdi to\u0301 Slovenia inn i\u0301 dystin og var st\u00f8\u00f0an 3-3 eftir 5 minuttir.Leikfer\u00f0in i\u0301 dystinum var sera h\u00f8g, men gj\u00f8rdu b\u00e6\u00f0i li\u00f0ini samstundis no\u0301gvar villur og mistu no\u0301gvar bo\u0301ltar. St\u00f8\u00f0an var 5-5 eftir 10 minuttir, men dro\u0301g F\u00f8royar fra\u0301 eftir hetta til 9-6 eftir 15 minuttir. Slovensku leikararnir brendu illa og vo\u0301ru okkara eitt skifti frammanfyri vi\u00f0 5. Ha\u0301lvleiksst\u00f8\u00f0an var 16-12 til F\u00f8royar.Slovenia byrja\u00f0i seinna ha\u0301lvleik vi\u00f0 at mansverja Mariu Pa\u0301lsdo\u0301ttir No\u0301lsoy, sum hev\u00f0i veri\u00f0 sera ey\u00f0sy\u0301nd i\u0301 f\u00f8royska a\u0301lopinum i\u0301 fyrra ha\u0301lvleiki. Hetta skapti no\u0301gv pla\u0301ss til hinar leikararnar og komu okkara til go\u0301\u00f0ar m\u00f8guleikar og vo\u0301ru okkara eitt skifti a\u0301 odda vi\u00f0 6. Eftir hetta vo\u0301ru alt ov no\u0301gvir ma\u0301lm\u00f8guleikar misny\u0301ttir og loyvdi hetta slovenum innaftur i\u0301 dystin og javna\u00f0u slovenar til 22-22 vi\u00f0 45 minuttir.F\u00f8roysku leikararnir misny\u0301ttu alt ov no\u0301gvar ma\u0301lm\u00f8guleikar hesa l\u00f8tuna. St\u00f8\u00f0an var 24-24 eftir 50 minuttir, a\u0301\u00f0renn okkara aftur fingu fatur i\u0301 dystinum. Seinastu l\u00f8tuna kom Anna Elisabet Halsdo\u0301ttir Weyhe innaftur og hon avgj\u00f8rdi dystin seinastu l\u00f8tuna vi\u00f0 trimum ma\u0301lum av vinstra bakki og vunnu okkara dystin 31-28.Eftir dystin var Maria Pa\u0301lsdo\u0301ttir No\u0301lsoy vald til besta leikara i\u0301 dystinum.HM-endasp\u00e6li\u00f0 er nu\u0301 av fyri f\u00f8roysku U18-kvinnurnar. F\u00f8royar enda\u00f0u nummar 19 av 32 li\u00f0um. F\u00f8royska li\u00f0i\u00f0 vann 4 dystir, mo\u0301ti Eysturri\u0301ki, India, Kasakstan og Slovenia. F\u00f8royar taptu tri\u0301ggjar dystir, mo\u0301ti Portugal, Danmark og Spania. Ma\u0301lskju\u0301ttar hja\u0301 F\u00f8royum:Anna Elisabeth Halsdo\u0301ttir Weyhe 8Maria Pa\u0301lsdo\u0301ttir No\u0301lsoy 4Lukka Arge 4Karin Egholm 3Hanna Jakobsdo\u0301ttir Dalsgaard 3Karina Debes Heinesen 3Bj\u00f8rk Franksdo\u0301ttir Joensen 2Sa\u0301ra Sigrunardo\u0301ttir Mikkelsen 1Barbara Hammer 1Inga Maria Roysdo\u0301ttir 1Silja He\u00f0insdo\u0301ttir 1"}, {"text_idx": "#000003", "text": "Hesar 16 m\u00f8ta Sv\u00f8ri\u0301ki og I\u0301slandi"}, {"text_idx": "#000006", "text": "Neistakvinnur og H71 u\u0301t i\u0301 Europa"}]